NARIADENIE KOMISIE (ES) č. 1458/2004
zo 16. augusta 2004,
ktorým sa mení a dopĺňa nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), naposledy zmenené a doplnené nariadením Komisie (ES) č. 913/2004 (2), a najmä jeho článok 20,
keďže:
(1)
Článok 20 nariadenia (ES) č. 2368/2002 ustanovuje, že zoznam účastníkov certifikačnej schémy Kimberleyského procesu v prílohe II možno zmeniť a doplniť.
(2)
Predseda certifikačnej schémy Kimberleyského procesu prostredníctvom vlastného oznámenia z 15. júna 2004 poskytol aktualizovaný zoznam účastníkov schémy. Aktualizácia sa týka vyňatia Konžskej republiky zo zoznamu. Príloha II by preto mala byť primerane zmenená a doplnená,
PRIJALA TOTO NARIADENIE:
Článok 1
Príloha II k nariadeniu (ES) č. 2368/2002 sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. augusta 2004